
Mare depozit de specialităţi străine şi indigene. 

Săpunuri medicinale şi diverse săpunuri pentru toaletă precum: săpu- 
nuri de lapte de crin, bucata 80 bani şi 1,25; săpunuri de violete şi tran- 
dafivi câte 1,25 bucata; săpunuri de familie sau de glicerină câte 30 bani 
bucata, etc. etc. 

Cold-Creme „Central“, cel mai vechiu, mai bun şi cel mai răspân- 
dit remediu pentru curățirea coșurilor de pe obraz, pistruilor, petelor 
şi altor asemenea iritațiuni ale obrazului, un borcan mic 1,25, un bor- 
can mare 1,50. 

Capilarină, remediu suveran contra mătreţei şi căderei părului, flacon 
mic 1,35, flacon mare 2 lei. 

Apă de chinină, regenerator puternic al rădăcinei părului şi răcori- 
tor ul pielei capului, flaconu 1,25. 

Petrol à la Hahn, antiseptic al părului. [ace să dispară mătreaţa şi 
împedică astfel slăbiren rădăcinei părului deci şi căderea lui, flaconul 1,50. 

Apă de gură „Botât“ un antiseptic al gurei, se întrebuinţează cu de- 
osebire de câtre acele persoane cârora le sângerează lesne gingiile, fla- 
con mic 1 leu, flacon mare 1,75. 

Apă de gură à la Odol, albeşte şi curăţă dinţii și gingiile, îndepăr- 
tează mirosul urât al gurei şi prin puternica sa acţiune antiseptică dis- 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptică şi aromatică borcane de 1 leu şi 1,50 h 

Apă de Colonia flacon de 1 litru, . ..... .. e.. .4lci 

Briluuli o p niru pâr, barbă şi mustăţi, dă acestora Justru şi le fixează, 
flaconul 75 bani. 

Depilator, remediu pentru a face să dispară părul de pe orice parte 
a corpului, cutia 1,50. 

Esență de brad, pentru persoanele slabe de pept şi copii ce sufer de 
tuse măgărească; stropit în casă, răspândește un miros plăcut şi răco- 
ritor de brad, purificând aerul. Flaconul 1 lcu, 1.50 şi 2 lei. 

Lapte virginal, emulsie vegetală pentru curățirea petelor de pe faţă, 
făcând pielea moale, fragedà şi catifelată, flaconul 1 leu. 

Apă de lonletă, flaconul 1,50, 

Oței de toaletă, flaconul 1,30. 

Balsam con ra bălăturitor tiaconul 1 leu. 

Perii pentru dinți de la renumita fabrică Dupont din Paris, diferite 
calități şi forme de la 75 bani până la 1,75 bucata. inoi sau tari după cerere. 

Diverse articole de cauciuc, :rigatuare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după reţetele trimise se expediază contra mandat poştal 
sau ramburs, în orice parte a ţărei. 

Cheltueli de transport la orice comandă, 1 leu. 

La comenzi mai mari de 15 lei, se face expediţia franco, adică fără nici 
o plută. 

Fiecare preparaţiune este însoţită de modul de întrebuințare. 
In laborator se execută analize de urină. 

Serbările Românești dela Sibiu. 


rașul Sibiu din Transilvania, atât de cunoscut la noi 
pentru negoţul şi meseriile lui, este şi un centru în- 
semnat de lumină pentru Românii din Ungaria, prin 
aşezămintele sale culturale. 

Anul acesta s'a vorbit mult, foarte mult de acel 
oraş, căci în el s'au adunat o sumedenie de bărbaţi lumi- 
naţi, din toate părţile Ardealului, Banatului, Crișanii, etc., 
ca să pună la cale deşteptarea şi înflorirea poporului ro- 
mânesc de dincolo de munţi. 

In Sibiu se află două instituţii mai de căpetenie, — în afară 
de şcoale şi biserici —cari urmăresc mergerea înainte prin 
cultură a Românilor. 

Una este «Astra» sau «Asociaţia pentru literatura română 
şi cultura poporului român», înfiinţată încă acum 44 ani. 
Această asociaţie, formată numai din homâni, a adunat ne- 
curmat sume de bani în tot acest timp, ajutând la învăţă- 
tură de carte și de meserii pe tinerii săraci, înființând o 
şcoală secundară de fete în Sibiu, alcătuind o bibliotecă de 
10.000 de volume, tipărind cărţi pentru deșteptarea popo- 
rului, publicând în vremea din urmă marea şi folositoarea 

carte «Enciclopedia Română» şi zidind o casă căreia ei îi 
zie «Casa Naţională». Această casă s'a clădit de curând, 
ca să poată sluji scopurilor asociaţiei: pentru aşezarea bi- 
bliotecii, pentru cancelaria funcţionarilor asociaţiei şi mai ales 
pentru stabilirea aci a unui muzeu istoric-cultural. In cor- 
pul aceleeaşi clădiri se află o frumoasă sală de serbări, care 
se va folosi pentru adunarea membrilor societăţii, pentru 
conferinţe, pentru reprezentaţiuni teatrale, fiind înzestrată 
şi cu scena trebuitoare. 

Al doilea aşezământ de cultură este: «Societatea pentru 
crearea unui fond de teatru român». Aceasta se strădueşte 
să strângă banii de lipsă pentru înjghebarea de săli de tea- 
tru, pentru premiarea de piese anume scrise şi pentru al- 
cătuirea de trupe româneşti, cari să lucreze pentru întări- 
rea simţimintelor naţionale în inimile poporului românesc. 
Chiar sala de teatru din Casa Naţională se datoreşte rează- 
mului puternic de mai multe mii de coroane (lei) ce această 
societate i-a vărsat Asociaţiei. 

Casa Naţională a Asociaţiei Române s'a sfârşit anul a- 
cesta şi trebuind să fie deschisă cu cinste mare, ca un ade- 
vărat monument de cultură românească, a prilejuit un şir 
do serbări cari s'au dat în Sibiu între 6—15 August trecut, 

De obiceiu, atât Asociaţia pentru literatura şi cultura ro- 
mânească, cât şi Societatea pentru fondul de teatru îşi ți- 
neau şedinţele anuale fiecare într'o altă localitate. Pentru 
anul acesta, conducătorii lor au luat laudabila măsură ca 
adunările să aibă loc la Sibiu, ca să poată astfel sărbători 
mai frumos inaugurarea Casei Naţionale. 

Spre a se mări însemnătatea faptului şi a se da tuturur 
o cunoştinţă mai bună de starea culturală şi economică a 
Românilor din împărăţia austroungară, conducătorii Aso- 
ciaţiei s'au străduit ca să se înjghebeze cât mai degrabă în 
localurile sale: Casa Naţională şi şcoala de fete, şi o ex- 
poziţie românească. 

La serbările din Sibiu s'au adunat zeci de mii de Ro- 
mâni, veniţi din toate părţile pe unde trăiesc: depe malul 
Dunării şi al Dâmboviţei, dela Prut şi dela Marea-Neagră, 
dela Tisa, de pe Sameş si depe Mureş, căci aceste serbări 
nu puteau fi considerate ca ceva local, sibienesc, ci ca un 
rezultat al muncii, al străduinţei şi al jertfelor tuturor, pen- 
tru isbânda cauzei celei mari: unitatea culturală și bună 
starea poporului românesc. 

Pe dreptate zice o gazetă din Transilvania, că la serbări 
şi la expoziţie «nu a întrunit Sibiul atâţia Români, decât 
doar pe timpul răsboaielor.» 

Am urmărit cu atenţie aceste serbări, am luat şi eu parte 
la câteva din ele, am vizitat şi expoziţia şi-mi fac o plăcută 
datorie, ca să schiţez mai la vale mersul lor, ca cititorul să-şi 
poată face o ideie mai exactă despre ele, şi pe cât posibil 

să se insufle de acel duh românesc al iubirii de țară şi de 
neam, care i-au călăuzit pe cei de dincolo de munți dealun- 
gul veacurilor, ca şi în zilele noastre. 


Ziua întâia (6 Ausust). 


Deschiderea Serbărilor 


Serbările din Sibiu se deschid la orele 8 a. m., printr'un 
serviciu religios (Te-Deum), oficiat la două biserici din lo- 
calitate. 

La biserica ortodoxă-neunită serveşte I. P. S. Metropoli- 
tul Ion Meţian al Sibiului; iar la cea ortodoxă-unită, I. P. S. 
Metropolitul Victor Mihalyi al Blajului. 

Ambii. înconjurați de cler, înalţă rugăciuni fierbinţi la Cer 
şi dau binecuvântarea lor marelui număr de credincioşi aflaţi 
de faţă, precum şi poporului românesc. 


Deschiderea adunării asociaţiei. 


La orele 10 se deschide adunarea asociaţiei, în localul ei. 
Sala şedinţelor este plină de un auditor ales, de dincolo şi 
de dincoace de munţi. In galerie se observă multe doamne. 

Pe scenă un roiu de gazetari stau gata să ia notițe pen- 
tru jurnalele lor. La această şedinţă ia parte şi I. P. S. Me- 
tropolitul Meţian al Sibiului. 

Intr'o linişte mormântală, d-l Iosif I. Şuluţ, preşedintele 
asociaţiei, un simpatic şi venerabil bătrân, rosteşte cuvân- 
tarea de deschidere a acestei instituţiuni. 

In această cuvântare, d-sa recunoaşte că asociaţia a să- 
vârşit după puterile sale multe fapte bune; negreșit că ar 
fi putut lucră şi mai mult pentru neam, dacă nu i-ar fi lip- 
sit sprijinul păturei luminate româneşti. Nu se poate destul 
înfieră, zice d-sa, păcatul acestei mari nepăsări. Dacă Ro- 
mânii nau de învăţat dela nimeni iubirea de ţară, respec- 
tul legilor, virtutea militară şi cea cetăţenească — în cari nu-i 
poate nimeni întrece — au totuşi de împrumutat câte un sfat 
bun dela alții. 

Liza germană din Austria a dat până acum peste 10 mi- 
lioane de lei pentru întemeiarea de şcoale. Ea a fost spri- 
jinită mult de Germania, fratele mai mare, care a ajutat pe 
fratele cel mic. Pe cei dela Sibiu nu-i ajută nimeni, nici chiar 
cei cari sunt datori s'o facă. Lipsa de zel, de stăruinţă şi de 
simţul datoriei naţionale, se constată mai ales din datele sta- 
tistice cele mai nouă. Din 3589 preoţi sunt inscrişi la aso- 
ciaţie numai 461; din 122 profesori, numai 76; din 4.392 în- 
văţători, numai 50; din 426 avocaţi, numai 178; ete. In sfâr- 
şit din trei milioane de Români sunt înscrişi numai 1 760 la 
asociație; iar peste 8.000, cari ar trebui s'o sprijinească, nu 
dau nimic. Roagă pe Românii luminaţi să premeargă cu exem- 
pie bune, ca să poată contribui la rându-le chiar şi ţăranii, 
deşi sunt storși de multe dări şi necazuri. 

Cu toți trebuie să se unească şi să lucreze ca să nu mai 
fie un singur Român necărturar. 

«Să dăm cărţi în mâna ţăranului nostru deștept și dori- 
tor de carte, ca să-şi cunoască drepturile şi datorinţele sale, 
valoarea sa. Atunci nu va mai fi exploatat ca o vacă bună 
de muls. 

«Să-l iubim pe ţăran, dacă vrem ca şi el să ne iubească. 
Tot cu ce ne putem mândri dela el avem. Țăranul ne-a păs- 
trat limba, legea, portul, doina, renumelo de viteaz şi tot ce 
poartă caracter românesc.» 

Inimoasa cuvântare a d-lui Şuluț este salutată cu acla- 
mări vii de public. 

După aceasta so citeşte lista delegaților, trimişi la această 
adunare generală a asociaţiei. 

In urmă se aleg trei comisiuni: una pentru cercetarea ra- 
portului a doua luarea socotelilor asociaţiei şi a treia pentru 
înscrierea membrilor. 


Inagurarea muzeului și a expoziţieiei. 


La orele 12, după o pauză de o oră se deschide din nou 
şedinţa, care de astă dată priveşte inagurarea muzeului şi 
a expoziţiei. Sala geme iarăşi de lume. 

Iau parte la solemnitate şi I. P. S. Mitropolitul Blajului, 
D-rul Victor Mihalyi şi comitele suprem al Sibiului, D-l 
Talman, care este îmbrăcat în haine de gală. 

Se citeşte de către secretarul asociaţiei răspunsul M. Sale 
Impăratului Austroungariei la invitarea făcută de Români, de 
a luă parte la inaugurarea muzeului din Sibiu. 

In cinstea Împăratului şi în semn de bună cuviinţă, adu- 
narea ascultă în picioare acest răspuns, primindu-l cu strigătul 
«Să trăiască», după obiceiul locului. 

In răspunsul ce-l dă Românilor, M. Sa zice între altele: 
«Se exprimă cea mai înaltă mulţumire pentru învitarea ce 
i s'a făcut pentru serbările aranjate cu prilejul deschiderii 
Muzeului etnografic şi istoric nou clădit al Asociaţiei şi tot- 
deodată se arată sincerile păreri de rău, că din pricina altor 
ocupaţii nu poate luă parte la aceste serbări». 

Prin această telegramă, înțeleptul Impărat a stiut să apre- 
țieze şi să cinstească cum se cuvine adunarea asociaţiei din 
Sibiu şi să deă dovadă de bunăvoință şi de iubire către 
poporul românesc din statul ungar. A fost un balsam de 
mângâiere şi o atenţiune delicată, către Români, faţă cu 
străgănirile şi neajunsurile ce le întâmpină aceştia în statul 
Ungar. Cuprinsul acestei telegrame va fi de sigur pentru ei 
un izvor curat pentru întărirea simţimântului de credinţă 
către Coroană şi mai ales pentru desvoltarea patriotismu- 
lui lor. 

Ncobositul prezident al asociaţiei rosteşte şi de astă dată 

un discurs: E cuvântarea de inagurare a muzeului (casa na- 
țională) şi a expoziţiei instalate aci. 

Inimosul bărbat mulţumeşte în primul rând M. S. Impă- 
ratului Fr. Iosif, Ministrului de Instrucție ungar, D-l Lukacs, 
precum şi tuturor cari au dat sprijinul şi atenţia lor ser- 
bărilor. 

Vorbind de muzeul ce se inagurează, cu drept cuvânt zice 
dânsul că: «Ideia muzeului nu este scoasă din adâncimea 
cărţilor, ci din sufletul popoarelor, acest izvor bogat, elo- 
cuent şi nepieritor Muzeul este arsenalul (atelier unde se 
fabrică armele) cel mai puternic, cu care îşi apără un popor 
originea, individualitatea şi tot ce a moştenit dela străbuni.» 

Face istoricul cumpărării locurilor, al întocmirii planurilor 
arhitectonice ale Casei Naţioaale şi a casei de inchiriat a 
Asociaţiei, arătând pentru fiecare lucrare în parte numele celor 
cari au executat zidirea, pictura, cte. şi mulţumind tuturor 
pentru zelul şi munca depusă. 

Construcţia a costat aproape 166.500 lei, afară de alţi 11.500 
lei. daţi pentru dărâmarea unui zid de apărare al oraşului, 
zid care trecea prin fundul grădinii muzeului. 

Face apoi istoricul Sibiului fost pe vremuri capitala ţării 
şi un oraş unde s'a petrecut multe evenimente însemnate 
pentru neamul românesc. 

D-l Şulut işi încheie cuvântarea arătând valoarea expo- 
ziţiei depe lângă Muzeu—a patra a Românilor- la a cărei 
aşezare nu puţin au ajutat funcţionarii asociaţiei şi reuni- 
unile femeilor române în frunte cu doamna Maria Cosmo, 
prezidenta reuniunii femeilor române din Sibiu, care a des- 
făşurat o mare activitate în această privinţă. 

Nu uită de a arătă meritul D-lui C. Diaconovieh,—cunos- 
cutul director al Enciclopdiei Române -— care a propus la 
timpul oportun zidirea Muzeului, organizând şi o lotărie în 
folosul acestuia şi având partea leululîn conducerea şi reuşita 
expoziţiei locale. 

In sfârşit citează o mulţime de obiecte de valoare istorică 
şi națională, cari se găsesc la expoziţie, recomandându-le 
atenţiunii publicului. Ca Român roagă din inimă pe cei de 
faţă să stăruie pentru purtarea costumului naţional, care a 
început a fi părăsit sau prefăcut cu totul. 

In sfârşit D-l Şuluţ, în numele Asociaţiei, predă Casa Na- 
țională neamului românesc, care «cu armele ştiinţei, sub 
paza legilor, în linişte, departe de sgomotul zilei, în nobilă 
emulaţie cu celelalte muzee patriotice, din generaţie în ge- 
neraţie, să-şi apere acest focar de cultură, unde se vor păstră 
moaştele trecutului şi creaţiunile sufletului românesc». 

Ultimile cuvinte ale bătrânului luptător naţionalist sunt 
acoperite de aplauze furtunoase, căci prin gura sa păreă 
că însuși geniul românesc vorbeşi, apărând comorile naţio- 
nalității române de pretutindeni. 

Publicul, în frunte cu Metropoliţii Sibiului şi al Blajului, 
cu comitele suprem şi primarul Sibiului, şi cu membrii co- 
mitetului, vizitează care este expoziţia cuprinsă în clădirea 
şcoalei de fete şi în localul asociaţiei. 
Grig. Teodossiu. 


aa = 
Jisociabilitatea maimutelor. 


NE ând te apropii de marginea vreunei dintr'acele 
uriaşe păduri de bambus ale Bengalului și ale In- 
diei ostice, prin cari trăesc şi oran-gutanii şi în- 
lricoşaţii tigri, vezi sub poalele codrilor nesfârşite 
cete de maimuțe. Unele stau pe loc și te-aşteaptă, 
altele se retrag încet în pădure, dar cele numite 
de indigeni huloc, din neamul gibonilor, fug la 
vederea omului cu o iuțime de necrezut şi cu o îndemânare 
demnă de admirat, pierzându se în adâncul pădurii. Acestea 
trăiesc în cete bine organizate, cam câte vre-o sută, sub con- 
ducerea unui bărbătuş puternic și păţit. Când incepe să apue 
soarele, pe fiecare copac se așează câte-o astfel de ceată şi scot 
în cor nişte urlete îndelungi şi înfiorătoare, cât ţine amurgul. 
Sgomotul lor se aude la depărtare de câţiva chilometri. Tot așă 
urlă și dimineaţa din zori până în răsăritul soarelui. 

Peste zi ele fac expediţiuni după hrană şi pusliesc plantaţiunile 
şi grădinile locuitorilor de prin sate. Locuitorii nu le ucid, căci 
le ţin sfinte; dar e de ajuns ca omul să se arăte în grădină ca. 
să le facă pe toate s'o rupă la fugă. Când le goneşte cu puşea 
vreun european nelegiuit care nu voiește să ştie nimic de sfințenia 
lor, conducătorul cetei fuge totdeauna înainte și toate după el, 
nu risipite, ci în rânduri strânse, şi încotro s'abate conducătorul, 
într'acolo fuge ceata întreagă, ca învârtită cu mâna. De obiceiu 
pușca nu le ajunge, căci ele tug cu encrme sărituri și în câteva. 
clipe dispar din ochi. 

Cu mult mai bine organizate sunt cetele altor soiu de maimuțe 
de prin codrii fără de sfârşit ai Africei centrale. Acestea, numite 
de locuitorii de acolo log-log, sunt o adevărată pacoste a semănă- 
turilor pe cari lo pustiesc. Conducătorul îşi apropie ceata de 
locurile semănate cu o băgare de seamă care ar intrece precauţi- 
unile celui mai şiret om. El sare de pe copac pe copac, tot mai 
aproape venind. De pe fiecare copac el ispitește locul, se uită 
lung imprejur, ascultă zgomotele, se uită îndărăt şi calculează 
pe unde ar fi cu putinţă o retragere mai repede, și după ce 
s'a asigurat că toate stau bine, dă un semn. Atunci toată ceata 
de pe copacul din urmă, sare pe copacul unde a stat conducătorul, 
iar acesta într'aceeaşi clipă sare pe alt copac. Şi tot aşă, din 
stație în stație, ajung până pe câmp. Un sunet scos din gât, 

cam aşă, ca al apei ce pgâlgâe prin gârliciul strimt al unei sticle, 
e semnul că totul e pe pace, un ton ascuţit și tremurat arată 
că imprejurimea nu e cu totul sigură, iar un țipăt scurt însemnează 
că e pericol, și toată ceata se retrage repede. Conducătorul însă, 
osebit de conducătorii altor soiuri de maimuțe, nu e primul şi 
la atac ca și la fugă; acesta e ultimul, cânde vorba de retragere, 
şi din urma cetei dă mereu semne cârmuind ceata, la dreapta, la 
stânga, înainte, drept, după cum vede pericolul, sau o opreşte 
pe loc când vede că pericolul e departe şi că e vreme de stat 
la pândă, sau o chiamă îndărăt. Toate semnele lui seamănă cu 


Orang-outan. 


sunetul trompetei. Când ajung pe un câmp semănat, îl pustiesc 
mai rău decât lăcustele. Conducătorul pe un loc ridicat, de pe 
un copac, ori de pe o colină, ţine strajă și mereu dă semne 
Partea lui de pradă i-o dau supuşii. Cât timp nu e pericol, con- 
ducătorul gâlgâe mereu; printre gâlgâituri i saude uneori sunetul 
ascuţit al nesiguranţei — când i se pare lui ceva— dar numai 
decât iarăşi începe să gălgăiască liniștit. 

Maimuţele intră în semănătură şi rup tot ce găsesc, numai 
ca să strice. Mamele îşi lasă puii — pe cari îi poartă pe spate — 

să rupă şi ei, ca să se inveţe. Cu o iuţime nebună, toate rup’ 
rod, slărâmă, strivesc; deodată s'aude ţipătul de pericol al con- 
ducătorului; puii sar pe spatele mamelor, aceste s'adună la mijloc, 
bărbaţii fac careu pe margini, şi într'o clipită, ca săgețile, toată 
gloata o ia la goană în sărituri uriașe, peste gropi şi peste 
garduri şi dispare în pădure. 


Şi pavianii trăese în cete organizate, cari sunt primejdioase 
pentru oameni şi fiare când le atacă. O ceată de câte 60—80 
de paviani, când au bun conducător, poate pune pe fugă chiar 
şi zece oameni voinici cu cele mai bune puști. In fiecare ceată 
sunt câţiva bărbătuşi foarte puternici cari sar, în fruntea cetei, 
şi primesc atacul. Se mișcă grozav de iute, şi se apără unul pe 
altul: dacă pericolul e din două părţi, fac Iront fiecăruia, şi dacă 
pe-o parte pericolul devine mai mare, ei îl cunosc și toţi se în- 
dreptează spre partea asta; îşi ştiu împărţi puterile, şi le ştiu 
adună, ştiu să le concentreze după nevoie. Poartă deci o luptă 
regulată, ca a oștilor de oămeni cu strategie şi tactică. 

“ Pavianii cu coamă, cari trăiesc pe coastele mării prin Abisinia 
şi prin Nubia, tormează cete de peste-o sută de capete. După 
râsăritul soarelui îi vezi trecând pe poteci strimte dealungul 
stâncilor, unul după altul, într'un şir lung, mergând încet spre 
locuri ştiute după hrană. Caută rădăcini și vermi. Ei nu pustiese 

semănăturile, de aceea nu vin în conilict cu oamenii, şi asta e 
un noroc pentru oameni căci altfel ar duce-o rău cu aceşti 
dușmani puternici. După ce şi-au găsit hrana și sau săturat, 
bărbătuşii se întind trândavi pe stânci și dorm, iar mamele se 
joacă cu puii. Omul din vale are o privelişte trumoasă în jocul 
acesta. Inainte de apusul soarelui se duc pe la izvoare să beă 
apă, şi după ce își mai caută odată hrana, se retrag în linişte 
în peșterile stâncilor ca să doarmă. 

O privelişte şi mai frumoasă ni-o dau maimuţele numite Ge- 
lada, vecinicii duşmani ai pavianilor. Acestea trăesc tot prin 
munţii Abisiniei, și când se întâlnesc cu pavianii — dacă sunt 
două cete de aceeași putere, altlel cea mai slabă fuge — totdeauna 
se încaeră întrun războiu fioros. Călătorii cari au avut norocul 
să vază un războiu de acesta, spun că e cumplit și vrednic de 
văzut. Geladele sunt mai slabe cu mult decât pavianii, dar în 
schimb ceata lor are de multe ori chiar și paste o mie de capete. 
In vălmăşeala deci, într'acele o mie de gelade cari se luptă cu o 
sută de paviani, nu se poate povesti. Se luptă cei puţini dar tari 
cu cei slabi dar mulţi, şi mai ales aici —- spun călătorii — se 
vede organizaţia de luptă a pavianilor. Războiul ţine ceasuri în- 
iregi, şi mor de-oparte cu zecile şi de alta cu sutele, şi câmpul 
lor de luptă e plin de peri şi de sânge și de răniţi ce-și cau 
suflarea, şi de morţi plini de rane. 

Pavianii cu coamă au același obiceiu ca şi ceilalţi, descriși 
mai înainte, în căutarea hranei. Pe potecile stâncilor îi vezi 
mergând cu miile unul după altul, sau stând în şir ca să se 
odihnească. De multe ori pe-o distanță de doi chilometri îi vezi 
înşiraţi, ca ostașii în linie sau — cum zice un călător — ca 
rândunelele toimna pe firele de telegraf. Sunt mai multe cete 
acolo, bine deosebite una de alta, fiecare cu al său conducător, 
şi toate trăind frățeşte şi având un singur gând: să se apere 
de pavianii cei puternici. Când sunt pe drum, în fruntea tuturor, 
după conducător vin bărbătuşii cei mai puternici, apoi mamele 
cu puii, iar la urmă iarăşi bărbătuși puternici, iar întreg șirul 
îl închee un fel de adjutant al conducătorului, un fel dle vice- 
rege. Acesta e în neîntreruptă corespondenţă cu conducătorul 
din frunte, mereu dă sunete cari arată cum stau lucrurile. Dacă 
şirul e urmărit bună oară de paviani şi e atacat lără de veste, 
adjutantul din coadă dă semn, se întoarce cu toată suita sa de 
bărbătuşi spre a dă piept atacului, şi într'aceeaşi vreme con- 
ducătorul, înștiințat prin semne, vine cu ai săi într'ajutor. Când 
îşi caută hrană, melci, rădăcini, gândaci, conducătorul stă pe un 
loc mai ridicat şi s: uită în toate părţile, iar câţiva bărbătuşi 
mai bătrâni, umblă căscând de colo până colo, pe la margini, 
tocmai în chipul sentinelelor. 

Vrednic de-a fi povestit este şi obiceiul maimuţelor urlătoare 
cari trăiesc prin pădurile umede şi dese ale Americei de Sud. 
Acesta nu formează cete mai mari de 10 — 14 capete, și or- 
ganizaţia cetei este — dacă putem să facem comparaţiunea a- 

ceasta — ca al familiei în timpurile patriarhale. Capul cetei e 
totdeauna un maimuţoiu, nu cel mai puternic, ci cel mai bătrân. 
El e, precum se vede, bunicul cetei; fii săi sunt luptătorii, iar 
nepoţii, mici şi slabi, sunt toată grija lor. După toate observările 
făcute, nici odată nu există într'aceeaşi ceată doi bătrâni, ci unul 
singur, căruia în glumă naturaliştii i-au zis Patriarhul, moșul 
familiei, şi Marele-Preot. 

lar acest cuvânt, Marele-Preot, îşi are rostul său, căci el dă 
semnul când are să înceapă «concertul» lamiliei, el dă tonul 
cântării, el dă semnul de încetare. Maimuţele acestea, după cum 
le arată numele, urlă toate după amiază. Dimineaţa îşi caută 
hrană şi se joacă. Pe la amiazi, când soarele arde tare, se ascund 
cu toatele prin desul frunziş al copacilor. Acum vine timpul 
concertului. Patriarhul se plimbă dintâiu printre membrii familiei 
sale, sărind de pe-o cracă pe alta, apoi stând pe loc începe de 
odată să scoaţă nişte sunete rupte, dintâiu încet, apoi tot mai 
tare, tot mai des, în urmă sunetele-i devin violente și urmează 
tot mai iute unul după altul, până ce la sfârşit trec întrun tel 
de urlare neîntreruptă, fără nici o pauză. Atunci toţi membrii 
tamiliei încep în cor să urle după Marele-Preot și se ridică o 
drăcească ameatecătură de urlete. Fiindcă cetele trăesc una lângă 
alta, în pace, și de multe ori pot să fie zeci de cete la un loc, 
cititorul îşi poate închipui ce zgomot se face. Ecoul pădurii 
sporeşte zgomotul; oamenii cari sar află pe acolo, îşi astupă 
urechile şi-o rup la fugă, căci urletul maimuţelor e fioros și 
foarte puternic. 

G. Coşbuc. 


- TLEER Danne 


Păr în stomac. 


Ați mai auzit până acum să aibă cineva păr în 
stomac? Lucrul e greu de crezut; totuşi s'a în- 
tâmplat. 

Sa întâmplat în Franţa. La un spital din Lyon 
s'a prezentat o fată de 16 ani plângându-se de du- 
reri de stomac. Doctorii o căutară, văzură că are 
o umflătură; dar nu puteă pricepe ce fel de um- 
flătură să fie. A trebuit biată fată să se lase să-i 
făcă operaţie. I-au tăiat pântecele, au tăiat stoma- 
cul în punctul unde era umflat şi au găsit... 760 
grame de păr!! Când i s'a vindecat rana, fata a 
mărturisit că, de patru ani aveă obiceiu să înghiţă 
fire de păr... 

Prinderea roilor. 


(un s'au hotărît să roiască, albinele, se întind ca o 
6 pânză strălucitoare în bătaia soarelui şi pornesc spre 
NS o ţintă mai din nainte ştiută. După câtva timp, ca şi 
VU cum ar ascultă de un semn, se adună la un loc, a- 

í-  găţându-se una de alta în chip de ciorchină, de o 
ramură, de un zid, de o scorbură de pom, de un coş dela 
vre-o casă, sau de ori ce scobitură le vine la îndemână. Cel 
dintâiu roiu nu se duce mai departe de 50—60 de metri de 
stup, din pricina mătcii, care sboară cu greutate, fiind bătrână 
şi încărcată de ouă. El se prinde de obiceiu de ramuri mai 
de jos, de unde îl putem luă mai cu înlesnire. Al doilea roiu și 
cei următori, având mătci tinere şi uşoare la sburat se înalţă 
mai sus şi se duc uneori la depărtări de kilometri, îna 
iute de a se opri. Urmărirea acestora e greă şi dese ori 
îi pierdem. Cei mai mulţi roi se agaţă de o ramură în chipul 
unei ciorchine. Alţii se grămădesce pe o ramură, ori între 
mai multe. Dintr'o sută de roi, 50 se aşează între 1—2 metri 
înălţime; 25, între 2—4 metri, rar se aşează mai sus ori mai 
jos de aceste înălţimi. 

Dacă mâna omului nu vine să desprindă acest ciorchine 
viu, albinele rămân atârnate până când se întorc lucrătoarele 
pornite în cercetarea unui loc, bun pentru a-l face locuinţa 
lor cea nouă. Cercetaşele vin una câte una, şi dau seama 
despre cele aflate. Mulțimea stă la îndoială şi cumpănește 
până când se hotărăşte a porni într'o parte. De cele mai 
multe ori, roiul atârnă de ramură până a doua zi. La un 
semn, tot roiul se desprinde şi neluând în seamă nici o 
piedecă, porneşte peste câmpii, merge în linie dreaptă către 
o ţintă hotărită, şi nimeni nu-l mai poate urmări; albinele 
se duc să se sălbăticească. Se întâmplă să nu găsesacă un loc 
care să le placă şi atunci pleacă într'altă parte şi aşă se 
duc din loc în loc, până când găsesc unul potrivit. Pe fie- 
care zi, albinele se împrăştie, roiul se împuţinează şi în urmă 
piere. 

Se întâmplă uneori ca roiul, în loc să se ducă pe o ramură, 
să deă năvală întrun stup vecin. Atunci se încinge o luptă 
pe viaţă şi pe moarte între stăpânele stupului şi mosafirele 
nepoftite. Dacă avem vreme, trebuie să schimbăm în grabă 
acest stup, cu acela din care a eşit roiul, aducând pe unul 
în locul celuilalt. Atunci lupta încetează. Dacă roiul a prins 
să intre în năuntru, schimbarea stupilor e de prisos. Atunci 
nu ne rămâne decât să afumăm albinele până când se liniştesc. 
Uneori se văd albinele sburând în toate părţile, fără ca să 
se strângă într'un loc, în grămadă mare. Aceasta e dovadă 
că roiul şi-a pierdut matca. Dacă căutăm cu băgare de seamă 

pe din naintea stupului, care a roit, o putem găsi într’o 
grămăjoară de albine, făcute ghiem împrejurul ei. Punem 
un păhărel deasupra măteii, ca să nu fugă. Strămutăm stupul 
din care a ieşit roiul într'aită parte; iar în locul său aşezăm 
un alt stup gol; punem matca in năuntru, şi o lăsăm slobodă, 
ridicând binişor păhărelul de pe ea. Albinele pornite la roit 
o află şi se înapoiază intrând în stupul cu matca lor. Une- 
ori ies 2—3 roi odată din mai mulţi stupi şi se amestecă 
într'o singură grămadă. Lucrul cel mai bun e să-i prindem 
așă cum sunt și fără a încercă să-i despărţim, să-i punem 
pe toţi întrun singur stup. Mătcile se vor ucide între ele, 
până când va rămâne una singură ca să cârmuiască un roiu 
mare. 

Se întâmplă adeseori ca un roiu ieşit, să se întoarcă 
înapoi şi să intre în stupul său. Atunci albinele presimt o 
schimbare repede a vremii. Dar să ne așteptăm la eşirea 
lor din nou, în cea dintâiu zi frumoasă. Ploaia, tunetele, 
tulgerele sunt pricini fireşti, care opresc roiul în loc, silin- 
du-l să se aşeze cât mai în pripă undeva, ori să se înapoieze 
în stupul din carea ieşit. Omul se încearcă a imită aceste 
întâmplări fireşti, ca să împiedice ducerea prea departe a 
roilor, aruncând în ei cu praf. ori cu cenușe, ori cu nisip; 
stropindu-i cu apă sau bătând în vase de bucătărie, care 
fac zgomot asemănător cu tunetul. Dar nici unul din aceste 
lucruri nu izbutesc a sili voii să se oprească, decât foarte 
rar. Cel mai nemorit mijloc de a-i împedică să se ducă de- 
parte e acela de a îndreptă spre roi lumina care o răs- 
trânge o bucată de oglindă pusă în faţa soarelui. 

Indată ce roiul s'a prins de o ramură, trebuie să ne grăbim 
a-l luă. Dacă e prea sus, ne trebuie şi un ajutor. Luăm o 
cutie sau un uleiu obicinuit, gol şi bine curăţit pe dinăuntru, 
o pânzăsrară pentru acoperit faţa, o mică pătură, un pămătuf 
de cârpă pentru aprins sau o bucată de lemn putregăit. 
Când ajungem la locul unde e roiul, ne acoperim faţa cu 
pânza cea rară, iar marginile le strângem împrejurul gâtu- 
lui pe sub gulerul hainei. E bine să strângem şi mânicile 
pe lângă mână. Un om se urcă pe scară, prinde cu amân- 
două mânile craca de care se ţine roiul şi cu o scutură tură 
scurtă şi tare, îl desprinde. Lovarăşul ţine tocmai de desubtul 
roiului, uleiul întors cu gura în sus şi pus într'o prăjină sau 
turcă. Roiul se desprinde de cracă şi cade în uleiu. 

Amândoi oamenii trebuie să lucreze cu grije şi în bună 
înţelegere; altminteri cel de jos se poate trezi cu grămada 
de albine pe nas în loc de uleiu. Pentru orice întâmplare e 
bine să aibă şi cl faţa acoperită. Cum a căzut roiul, acope- 
rim cu pătura uleiul la gură. Intoarcem uleiul binişor cu 
gura în jos şi-l aşezăm pe pătură sub locul unde am prins roiul 
având grijo să-l ridicâm puţin într'o parte dela pământ, 
cu o piatră, ca să aibă pe unde intră în năuntru albinele 

rămase pe afraă. Roiul cade jos pe pătură. Un fapt ciudat 
se petrece atunci: Albinele dau buzna afară ca să fugă, dar 
numai decât se opresc, se întorc şi intră înapoi în uleiu. 
Câtevă rămân împrejurul acestuia, bătând repede din aripi. 
Ai crede că fac vânt; dar dacă le luăm seama, vedem că 
stau cu vârtul pântecelui întors în sus. Ele bat atunci din 


Prinderea roilor. 


aripi ca să cheme în uleiu prin sbârnâitul puternic ce-l fac, 
pe tovarăşele rămase pe afară. Şi într'ad-văr la chemarea 
lor, toate albinele se îndeamnă a intră înăuntru. Dacă au 
mai rămas albine în pom, puţin fum le aduce şi pe ele în 
uleiu. In scurtă vreme tot roiul se găseşte prins. Ca să-l îm- 
piedicăm dela fugă acoperim uleiul cu o pânză şi stropim din 
când în când albinele cu apă. Aşă stă roiul sub pom până 
după apusul soarelui. 

Când putem să ajungem roiul de jos, un singur om e des 
tul ca să-l pr.ndă Cu o mână ţine dedesuptul lui, uleiul în- 

tors cu gura în sus, iar cu cealaltă mână scutură ramura 
de care se ține roiul. 

Se întâmplă uneori ca roiul să se aşeze în locuri de unde 
nu-l putem luă aşă uşor: ori se resfiră pe o ramură, sau la 
despărţirea a 2 crengi, ori pe pământ, sau pe ziduri. In a- 
semenea cazuri, aşezăm uleiul deasupra roiului şi încetul cu 
încetul mânăm albinele cu câte puţin fum înăuntru, sau pu- 
nem uleiul sub roiu şi cu o periuţă moale sau cu o pană 
de gâscă dăm albinele în el. 

S'au tăcut unelte pentru pentru cazul când roiul fiind prea 
sus agăţat, n'avem un tovarăş de ajutor. Uleiul de prins, 
sprijinit într'o crăcană cu trei picioare, e aşezat sub roiu, 
iar noi sau ne urcăm pe scară la albine, sau le desprindem 
scuturând de jos ramura cu o cange. Un stupar a făcut v 
cutie anume pentru prins roii, aşă ca albinele să intre apoi 
singure în uleiu, fără a mai fi nevoe să le scuturăm noi. 
Cutia are deasupra un capac, care se desface în două: o 
jumătate se lasă într'o parte şi altă jumătate se lasă în cea- 
laltă parte. Fiecare jumătate e legată cu o sfoară așa ca să 
se ridice în sus, în felul coşului (pocletul) de trăsură, când 
tragi de ea, să se împreune cu cealaltă jumătate şi să închidă 
cutia. Dedesupt, cutia are o coadă, la fel cu matiţa de plasă, 
făcută din pânză de sârmă. După ce prindem roiul, vârâm 
coada cutiei, în uleiul în care vrem săl punem, iar albinele 
trec singure în el. 

N. Nicolaescu şi G. Stoinescu. 


SCRISORI 


— TRIMISE DE UN PRIETEN PRIBEAG — 


7 u ştiu, prietene, dacă-ţi închipuești cum am petrecut 
S eu iarna asta. 
; Orice bun creştin stă în casă, la taifas, când e vi- 
forniță afară, când vântul urlă prin văzduhul ce- 
nuşiu, aducând snopi de zăpadă pe care-i izbeşte ca 
pe nişte trâmbe de nisip în geamuri. Focul arde vioiu în 
sobă; o căldură leneşă îţi umple toate mădularele; cineva 
spune o istorie din alte vremuri, în care umbre triste se 
mişcă, se zbuciumă, trec; parcă te doare inima, ţi se umezesc 
ochii; şi în tăcerea care se întinde după povestire, toţi se 
privesc, ascultând pe gânduri murmurul vânturilor de afară. 
Seara vine, întunerecul se lasă ca un zăbranic negru; afară 
parcă trec glasuri, oftări; cuvinte duioase parcă spun du- 
reri vechi; o mână ţi se pare că bate încet la geamuri şi 
te chiamă. Incă nu s'a aprins lampa ; focul, în umbra odăii, 
pâlpâie, scade, se farmă într'o grămadă de jar, care se mişcă, 

lipeşte, tresare în pânze albastre de flacări... Te furnică 
ceva în suflet și nu ştii ce; ai voi să asculţi ceva şi gândul 
te duce departe; îţi aduci aminte de lucruri uitate, de o rudă 
care nu mai este, de un prieten mort în tinereţe... Ş'afară 
din văzduh, prin viforniţa care trece cu freamăt de valuri, 
răzbat ţipete de durere, ţipete omeneşti; fâlfâiri de aripi trec 
'pe-aproape, înfiorări şi şoapte se strecoară pe coş... 

Stefanache, pușcaşu nostru, într'o seară ca acestea ne-a 
povestit o întâmplare ciudată. 

Se aşeză la gura sobei, îşi aprinse ţigara şi, pufăind fu- 
mul spre jăratec, îşi treci stânga prin mustăţi, îşi cuprinse 
barba cu toate degetele, trecând'o prin ele până la cel din 
urmă fir. 

Tuşi întâiu domol şi ne privi zâmbind. 

«Apoi să vedeţi dumneavoastră, asta s'a fâmplat acum 
vre-o douăzeci, treizeci de ani... Fusesem la ratuşul lui Agop 
la răscrucea drumurilor, colo, în valea Siretului... Noi, vre-o 
-cinci-şase flăcăi, stătusem o săptămână încheiată cu vitele 
la odae, lângă apă, ş'acum, sâmbătă seara, ne întorceam în 
sat... Iar până în sat era cârciuma Armeanului... Bei un 
pahar, îţi cântă o baragladină din scripcă, nici nu ştii când 
înserează... Ş'aşa stăteam noi bând şi vorbeam de una de 
alta... Dar era afară un vânt de toamnă de te pătrundeă la 
ciolane. Zice unul: «Hai, bre, să nu ne-apuce noaptea pe 
drum... Uite, acuşi inserează...» Iar Gavril a Costăchioaei 
— un flăcău, încrucişat cu gura sabie, — numai începe a râde: 
«Bre! da’ cu vrednici oameni am de-aface! — Cum cu vrednici 
oameni ?.. zice celălalt. Se întăreşte ploaia, se face întune.- 
ric, ne murează până la ciolane şi te pomeneşti că mai dăm 
şi într'o rîpă!..— Bre! zice iar Gavril. De unde-ai mai eşit 
şi tu? frica, săraca, asta-i! Crezi că nu te înţeleg ? Becisnici 
de aceştia am văzut noi mulţi! Atâţia lei să am în palmă 
câţi am văzut, he-hei !» — Celuilalt îi sare ţandăra, şi se iau la 
cioandă. De-aci până la un ghiont nu-i mult. Au fost câtpe ce 
să se apuce la bătaie. Cu mare ce i-am despărţit. I-am pus 
să mai bea câte-un pahar, ca la orice împăcare... dar lui 
Gavril gura tot nu-i tăceă: «Măi, eu de nimic pe lumea asta 
n'am habar... Mă, eu am trecut și prin ţintirim noaptea!— 
Prin ţintirim ? zic eu. Taci, bre, că astai-i prea prea...» Cela 
sare în sus şi mă priveşte cu ochiul cel încrucişat. Iar gata 
să sară la bătae: «Am fost, măi, să fiu al dracului dacă n'am 
fost!...» Apoi mai bea un pahar de rachiu şi zice: «Uite, ră- 
măşag mă pun că trecşi în astă noapte...— Taci, măi, eşti 
prost? ai mâncat ciumafai ?» Şi începe o sfadă, o harţă de 
nu se mai auzeă nici în cer nici în pământ. Ne-am pus ră- 
măşag pe două ocă de rachiu. Trebuia să lase la o cruce, 
în mijlocul ţintirimului un semn: o trişcă stricată, a mea... 
Am ascuţit'o la un capăt... Cu capătul ascuţit, s'o împlânte 
la capătăiul unui mormânt... 

Prostii de om tânăr, ce vrei? Parcă pe-acolo-i drumul omu- 
lui ? Puteà să meargă cu noi... Dar nu. că i se suise fumul 
la cap, şi când îi abăteă lui Gavril, nu i se puteà pune îm- 
potrivă o țară...» 

Ştefanache se opri o clipă. 

«l-auzi, Zise el, cum urlă vântul afară... Iaca aşa băteă 
ş'atunci... Şi era o bură umedă... Cum să lăsăm noi pe ne- 
bun printre cruci şi morminte pe-aşa vreme? «Măi Gavrile, 
dacă ţi-e frică, hai cu noi...» Gavril îşi îndeasă cuşma pe 
ochi şi-şi strânge poalele sumanului... «Măi, eu îs om, măi, 
nu muere!» Şi se duce. — Dacă vrea el, ce să-i faci? L-am 
lăsat în plata Domnului!... 

Şi se duce, cum spun... Acù ce s'o fi petrecut? Bine nu 
ştiu... Dar cam aşa s'o fi întâmplat: A sărit pârleazul prin 
dosul ţintirimului, după ce-a luat-o peste câmp, pe-o cărare 
din drumul mare... După ce-a sărit pârleazul, a dat printre 
căpiţele de fân ale paznicului... Da'intunerec, întunerec, să-ţi 
dai cu degetele în ochi... Noi mergeam şi nu prea, spre sat... 
El puteă eşi prin partea cealaltă, şi luând-o repede la pi- 
cior, ne puteă ajunge... 

După ce bâjbâie cu băţul întins, dă de cărarea dreaptă 
şi trece printre cruci... Om încăpățânat, ce crezi? Se pă- 
leşte de o cruce şi se opreşte, îşi face cruce cu limba... Dă 
în partea cealaltă, se policneşte de marginea unui mormânt, 
lunecă, cât pe ce să cadă... Se răsuceşte, se întoarce şi nu 
mai ştieîncotro săpornească,—că-i întunerec, întunerec beznă... 

Pe urmă ce se gândeşte ? Poate-i la mijlocul ţintirimului.. . 
Să înfingă la capătul unei gropi trişca ascuţită. O scoate dela 
brâu cu stânga, iar cu dreapta pipăie în jur... Dă de-o 
cruce... Se alătură şi caută loc în brazde... Vântu-i spul- 
beră poalele sumanului. Apucă trişca cu amândouă mânile 
şi o împlântă. 

Dă să se ridice. I se sbârleşte părul în cap L-a prins cineva 
de poala sumanului! Sudoarea rece îi umezeşte rădăcina 
părului... Se opinteşte... Dar cel ce la prins,il ţine zdravăn 
de suman... Lunecă şi cade pe brânci. Ce-a crezut el atunci ? 
Noi, de pe şleah, cine ştie de unde, i-am auzit răcnetul! Ştii 
ce răcnet? Parcă-l înjunghiase cineva!.. Şi cât ai zice ta- 
tăl nostru, i-am auzit paşii clepăind şi lunecând prin mâzga 
drumului într'o fugă, de pareă-l mânau toţi strigoii, din 
urma d oa 

Tremură, tremură cumplit, şi bâlbâiă ca un nebun, nu pu- 
team înţelege nimic din gura lui. Puneam mâna pe el, să- 
reà la o parte, pe urmă iar se apropiă de noi... Când am 
ajuns la jitărie şi Lam vârât la lumină, am văzut că-i fără 
suman... Îl întrebam, el nu răspundea nimic, era galben ca 
un mort... A zăcut două luni şi era să moară!..» 

Puşcaşul tăcù. Afară vântul treceă vuind prin livadă. O 
mână parcă fâşâi pe la ferestre. Mama şi cei doi fraţi mai 

mici ai mei rămaseră cu ochii mari, cu feţele neclintite în- 
toarse spre povestitor. 

«Şi cine l-a prins? şopti abia mezinul. 

— Şi-a înfipt trişea în poala sumanului, asta a fost!» răs- 
punse încet Şteftănache. 

lar urmă tăcere. Vedeam bine că copiii, cu toată lămuri- 
rea aceasta, nu cutează să-şi întoarcă ochii spre fereastră, 
unde fâşâiă vântul şi de unde veniau fiorii necunoseutului... 


Mihail Sadoveanu. 


de o albină, știe că înțepătura e foarte dure- 
roasă. Mulţi se întreabă, cu drept, dacă e și 
primejdioasă? 

Negreșit că lucrul nu se poate lămuri decât 
adunându-se întâmplări multe de acest tel şi 
văzându-se ce urmări au avut. 

Citii zilele trecute în gazetă că un doctor din Paris a 
făcut multe cercetări și le-a împărtășit societății de medici 
invățaţi de acolo, care se chiamă Academia de Medicină. 

Fără îndoială că acul pe care-l infige insecta este în- 
veninat. Un învățat englez a găsit că veninul care se 
scurge prin acul acesta vine din două punguțe cu un lichid 
de un fel și din a treia punguţță cu un lichid de alt fel. 
El a izbutit să scoață aceste veninuri, deosebit fiecare; 
e-a injectat pe rând în piciorul unei vrăbii. Indată vrabia 
și-a paralizat piciorul şi peste puțin a murit. Englezul crede, 
după felurite încercări ale lui, că veninul din acele două 
punguţe la fel produce moartea, iar cel din punguțţa a treia 
produce paralizia. 

Pentru bietele vrăbii efectele sunt teribile, fiindcă ele 
sunt mici și deci cantitatea de otravă este prea mare ca 
să o poată suteri. La om tot așă să fie? Se pomenesc cazuri 
de oameni cari au fost pișcați de insecte și au murit peste 
câteva ceasuri. Se zice insă ca nu veninul insectei a produs 
nenorocirea, ci sămânța de vre-o boală groaznică luată de 
insectă pe picioarele ei și pusă pe o mică rană lăcută în 
pielea omului. 

Dar dacă nu sunt mortale, înțepăturile vâră în piele o- 
travă, de care trebuie să ne îngrijim. Se pare că înțepăturile 
albinelor sunt mai puţin vătămătoare decât ale viespelor, 
ale trântorilor. In repezeală nu prea poți să deosibești; de 
aceea e bine să te terești de toate. 

lată câteva cazuri povestite de doctorul de care am vorbit 
mai nainte. 

Un mașinist, de 55 de ani, vine seara acasă și, după ce 
mănâncă, se urcă în pod după trebi. De odată simte o 
durere grozavă după ureche, «par'că i-ar fi dat cu un ciocan», 
zice el. Vede atuncia zburând o albină mare. Se dă jos pe 
scară, se spală cu oţet. Dar simțiă tot capul ca în toc. 
Deodată cade jos ameţit. Cei din casă aleargă la doctor; 
acesta îl găsește în adevăr leșinat. Toată pielea capului eră 
roşie ca racul. Doctorul îi dă ingrijirile necesare și, după 
cinci zile d'abiă, sa vindecat omul. 

Un alt om, plimbându-se pe câmp, vreă să ridice o pară 
căzută din p:r; dar sub ea erau mai multe viespi. Acestea il 
ințepară la mână. Peste un ceas mâna ii eră umflată; 
peste noapte simţi dureri și nu puteă dormi. A bolit o 
săptămână. 

Pe altul l-a iînțepat o viespe la buză șii s'a umflat toată 
gura și tot obrazul. 

O fetiță vreà să deă jos dintr'un pom niște tructe. Aruncă 
o piatră, dar zgândăreşte un cuib de viespi. Acelea es de 
odată afară. Fetiţa fuge. Viespele după ea. Una o ajunge 
și o înțeapă în picior. A trebuit trei zile ca să se vindice. 

Un lucrător intră ìn casă, lăsând la ușă pantofii de lemn 
(cum poartă unii prin partea locului). Când ese, își bagă 
picioarele in pantofi; dar întrunul erà un trântor, care-l și 
înțepă. Durerea i-a lost așă de mare, că i-a venit amețeală. 
Norocul lui că treceă tocmai doctorul pe acolo. l-a dat 
doctorii și până a doua zi eră scăpat. 


* 
x * 


Dar ce doctorii să întrebuințăm? 

Doctorul meu sfătuiește dauă leluri de îngrijiri. Intâiu te 
ocupi de locul unde le-a înțepat. Cauţi să scoţi acul care 
totdeauna rămâne în piele; apoi freci părțile umflate cu a- 
moniac sau cu oțet; e bine să pui și apă sărată. Apoi 
trebuie să cauţi să nădușești puternic ca să gonești otrava 

care sa strecurat în corp. În cazuri mai grave să iei și o 
curâțenie. 
Aşă spun doctorii despre ințepăturile insectelor și despre 
leacurile potrivite în asemenea cazuri. 
Radu. 


Povestea doctorului. 

AL- 
VA rn doctor italian povestiă întrun cerc de prieteni, o în- 
) ? tâmplare cu totul extraordinară, totuşi adevărată. 


. 
n 


ş — Bram în Neapole. Aveam acolo un prieten bun, un 

om bogat şi membru al unei vechi familii italiene. Om 
liniştit, studios, aveă şi el o patimă: îi plăceă să joace table. 
Jocul ăstă nu prea îmi plăceă, dar ca săi fac hatâr, petreceam 
câteodată cu el până la miezul nopţii aruncând zarurile şi 
trântind când mai tihniţi când mai supăraţi rotocoalele de lemn 
în căsuţele noastre. 

— Trei —cinci! 

— Două- două! 

Şi aşă mai departe... 

Intr?o seară — nu ne văzusem de o săptămână — primesc dela 
prietenul meu o scrisoare. Mă chemă cu stăruință la dânsul a- 
tunci. Eram cam obosit, dar, văzând cu ce foc îmi scriă, mam 
hotărit să mă duc. 

— lar l-a apucat patima! găndiam eu. 

Când am intrat la prietenul mieu, am mai găsit vre-o trei 
persoane, lucru neobişnuit. Intre acestea eră şi procurorul tri- 
bunalului. 

— Văz că ai mosaliri, îi ziseiu eu; credeam că astăseară am 
să-ţi trag o bătaie bună la table. 

— Nu, astăseară avem o afacere importantă. 

— Ce? Íl îtrebaiu eu cu oarecare îngrijire. 

Prietenul îmi arătă o sticlă de vin ca de un litru, pecetluilă cu 
ceară verde. Se vedeă că e înăuntru vin vechiu... 

— A! ai cumpărat vreo ladă cu vin de câteva sute de ani? 
îl întrebaiu eu glumind. Haide destupă-o ca să-l încercăm. 

— Ba zău nici nu vă dau să gustaţi. 

Atunci ne spuse de un proces vechiu, de vre-o douăzeci de 
ani, pe care-l are cu un neguţător bogat Tomssso pentru o 
proprietate. Acest Tomasso îi trimise sticla cu vin și o scrisoare 
in care îi declară că ar vreă să înceteze cu procesul și să so 
îm pace. 

Noi rămaserăm miraţi. 

— Aşă mirat am rămas și eu, zise prietenul mieu. Am bănuit 


O 


www.dacoromanica.ro 


1292 ALBINA 


Ja 


nu ştiu de ce, că nu e lucru curat şi l-am rugat să vie astăseară 
aici ca să ne înţelegem în privința împăcării. 

D'abiă isprăvi vorba şi servitorul anunţă pe domnul Tomasso. 
Erà un om nalt, voinic, frumos la chip, cu mustaţa neagră și 
groasă. 

După salutările obişnuite, stăpânul casei spuse că a avut la 
masă câţiva prieteni şi dădu a înţelege d-lui Tomasso că aceia 
au să plece și au să rămâie singuri. 

— Deocamdată. adause dânsul, să începem sticla de vin pe 
care mi-ai trimis-o drept semn al împăcăciunii noastre. 

— Cum? Nici n'ai deslăcut-o ? întrebă Tomasso foarte mirat 
şi schimbându se la faţă. 

— Nu, vreau ca d-ta să bei primul pahar; noi vom beă restul. 

Zicând aşà, şi puse înaintea lui Tomasso sticla şi un pahar: 

Rar am mai văzut faţă omenească pe care să se zugrăvească 
mai tare frica, cum am văzut la omul acela. Nu puteam pricepe 
nimic. 

Il văz că stă la îndoială, pe când stăpânul casei scoteă dopul 
sticlei; dar, cu gestul unui om care trebuie să se arunce în apă, 
duse paharul la gură și... bău. 

Toţi mosalirii se adunară împrejurul mesei, cerând să guste 
şi ei din vin. 

Gazda le zise: 

— Am să vă dau la toţi.... 

Deodată văzurăm pe domnul Tomasso că începe să tremure; 
dinţii îi clănţăniau şi sudoarea îi curgeă șiroaie pe frunte. 

Mă reped la el; îl întreb ce are: 

— Nu e nimic, zise; dar văz că începe să puie mânile la 
pântece ca un om apucat de colici și, până să-l sprijin, cade jos, 
rostogolindu-se pe covor și ţipând: 

— Mor!... Mor!... 

Mă aplecaiu la el, încercaiu să-i dau ajutor... dar în zadar: 
murise. 

— Ce e asta? De sigur sa otrăvit. In sticla ce ţi-a trimes 
eră otravă, ziseiu eu amicului meu. 

— Nici de cum, îmi răspunse acesta, și ca dovadă iată beau 
un pahar, 

In adevăr bău. 

Vă închipuiți mirarea noastră a tuturor. Ne explică atunci 
că sticla ce primise dela Tomasso o închisese într'un dulap şi pre- 
vătise alta întocmai şi tot cu aceeași ceară. Tomasso desigur că 
trimisese adversarului său vin cu otravă şi când a lost silit să 
beă el întâiu, a socotit că a băut în adevăr din sticla trimisă 
de dânsul şi a murit otrăvit, lără să [ie otrăvit. 

— Acesta este un exemplu de moarte prin închipuire, zise 
doctorul terminând povestirea. 

— L-a pedepsit Dumnezeu! zise un preot care eră şi el ce 
aţă. 


D 

Sfârşitul războiului Ruso-Japonez. 


Incheerea păcei. 


upă crâncene şi sângeroase lupte cari au 
durat aproape 19 luni, pacea s'a încheiat, 
în oraşul Portsmouth din America. 

Conferinţele pentru încheierea păcei s'au 
ţinut în sala cea mare a depozitului marinei 
din acel oraș. Insărcinaţii Japoniei pentru 
încheerea păcei au fost: Baronul Komura 
şi Takahira, iar ai Rusiei d-l Witte şi 


Baronul Rosen. 

Tractatul de pace coprinde 15 articole şi două articole a- 
diţionale. El a fost făcut în patru exemplare, din cari două 
în limba Franceză şi două în limba Engleză. A fost semnat 
Luni 22 August stil vechiu orele, 3 şi 47 minute după a- 
miază, şi urmează să fie ratificat de Suveranii celor două 
puteri în termen de 50 de zile. 

Dăm aici după ziarele franțuzeşti următorul text aproape 
exact al acestui tractat de pace: 

Introducţiunea tratatului spune că suveranii Rusiei şiJ a- 
poniei, dorind a pune capăt războiului, şi numind respectivii 
lor plenipotenţiari, aceştia, întruniţi la Portsmouth, s'au ín- 
teles şi au hotărit cele ce urmează: 


1. — Primul articol stipulează restabilirea păcei şi amiziţiei între Im- 
păraţii şi respectivii supuşi ai Japoniei şi ai Rusiei. 

2. — Rusia recunoaște interesele preponderante din punct de vedere 
politic, comercia? şi economic ale Japoniei în Corcea. Ea nu se va opune 
la măsurile de direcţiune, de protecţie şi de control pe cari Japonia ar 
crede necesar să le ia în Coreea, în înţelegere cu guvernul coreean. 
Supuşii şi întreprin lerile ruse în Coreea se vor bucură de beneficiile 
supuşilor şi întreprinderilor celorlalte state. 

3. — Acest articol specifică evacuarea simultană a Manciuriei de către 
trupele ruseşti şi japoneze. Cele două ţări sunt, întru ce priveşte eva- 
cuarea, într'o situaţie absolut identică; drepturile cârştigate de parti- 
culari ca şi de societăţi, rămân intacte. 

4. — Drepturile obţinute pe baza contractului de închiriere al Rusiei 
asupra Port-Arthurului, Dalny şi pământurilor şi apelor adiacente, trec în 
întregime la Japonia. Proprietăţile şi drepturile supușilor ruși sunt 
respectate. 

5. — Rusia și Japonia se obligă reciproc a nu pune nici o impotrivire 
la măsurile egale tuturor naţiunilor ce China va putea luă pentru dezvolta- 
rea comerțului şi industriei în Manciuria. 

6. — Calea ferată manciuriană este împărțită între Rusia şi Japonia 
la Kuentsense. Cele două porţiuni nu vor fi întrebuințate decât în scop 
comercial şi industrial. Rusia va păstră, întru ce priveşte porţiunea 
sa, toate drepturile câştigate prin convenţiunea sa cu China pentru 
construirea acestei căi ferate. Japonia câştigă minele ce deservesc por- 
țiunea ce îi revine. Totuşi drepturile persoanelor și intreprinderilor 
particulare rămân respectate. Cele două părţi rămân absolut libere de 
a intreprinde ori ce vor vroi p2 terenul expropriat. 

7. — Rusia şi Japonia se obligă a face la Kuenteun recordul porțiuni- 
lor de cale ferată a căror porţiune o au. 

8. — Porţiunile de cale ferată în Manciuria trebuiesc a fi administrate 
în scop de a se asigură traficul comercial între ele fără vreun o stacol. 

9 — Rusia datorește Japoniei partea de sud a insulei Sachalin, până 
la al 50-lea grad, cu insulele ce depind de dânsa. Dreptul de liberă 
navigaţie e asigurat în strâmtorile La Perouse şi Tartaro. 

10. — Acest articol precizează situaţia supuşilor ruși in partea de sud 
a insulei Sachalin. Colonii ruşi liberi au dreptul de a rămâne fără a-și 
schimbă naționalitatea; din contră, guvernul japonez poate obligă pe 
deportaţi a părăsi teritoriul ce le este cedat. 

11. — Rusia se obligă a încheia un acord cu Japonia privitor la drep- 
turile de pescuit ale supușilor japonezi în apele teritoriale rusești din 
marea e Beling. 

12. — Cele două înalte părţi contractante se obligă a reînoi tratatul 
de comerţ ce există înainte de războiu, cu o uşoară modificare de a- 
mănunt, ce implică condiţiunile naţiunei cea mai favorizată. 

13. — Rusia şi Japonia se oblică a își restitui reciproc prizonierii de 
războiu, plătind cheltuelile reale ale întreţinerii lur pe baza documentelor. 

14. — Tratatul va f: redactat în două limbi, franţuzeşte şi englezeşte. 
Textul francez va servi ruşilor şi cel englez japonezilor. In caz de difi- 
cultate de intrepretare, va servi de bază textul francez. 

15. — Ratificarea tractatului trebuie să fie confirmată de Suveranii ce- 
lor două State în timp de cincizeci de zile după semnarea lui. Ambasadele 
Franţei şi Americei vor fi intermediare între guvernele japoneze şi rus 
spre a anunţă prin telegraf ratificarea acordată. 

Urmează două articole adiţionale: 

Art. I — Evacuarea Manciuriei de rătre cele două armate trebuie să 
T a în termen de optsprezece luni, începând cu trupele din prima 

inie. 

Trecut acest termen cele două părți nu vor puteă lăsă ca pază a căei 
ferate mai mult de cinsprezece soldaţi pe kilometru. Amănuntele eva- 
cuârei vor fi regulate de cei doi generalisimi. 

Art. II. —- Frontiera ce va delimită părţile obţinute de Rusia şi Japonia 
în insula Sachalin va fi definitiv tranşată Ja faţa locului de o comisiune 
specială zisă comisiunea limitografă. 


Acum când pacea este încheată şi am dat şi textul trac- 
tatului, cred că este folositor a face o scurtă recapitulare 
a fazelor acestui război, care a fost cel mai sângeros și mai 
mare din câte cunoaşte istoria omenirei. 

In ziua de 6 Fevruarie 1904, Japonezii au rupt relaţiile 
diplomatice cu Rusia. Ostilitățile au început în noaptea de 
8 spre 9 Fevruarie, când amiralul Togo a atacat cu fiotila 
sa de torpiloare Portul Arthur și flota rusească, din care a 
distrus trei mari cuirasate 

In Martie, Koropatkin ia comanda supremă din Manciuria, 
ce stătuse până atunci sub comanda lui Linewict, 

In Portul Arthur comanda supremă o ia generalul Stoessel. 
La 1 Mai Kuroki atacă pe Ruși şi bate pe generalul Sasulici 
la Yalu. Ruşii se retrag. Nogi începe înpresurarea Port- 
Arthurului şi la 26 Mai dă primul atac în contra poziţiunilor 
ruseşti. 

In decursul lunei Mai generalul de cazaci Rennenkampf şi 
baronul Stakelberg atacă pe Kuroki, dar acesta îi bate la 
W'afanglku. 

Sala reservată 
Japonezilor 


Dela stânga spre 
dreapta: 

D. Witte 

Baron Rosen 

D Roosevelt 

Bar. Komura 

D. Takahira. 


” Depositul Marinei 
la Portsmouth 
unde s'a ținut conferința 

In Junie soseşte pe câmpul de războiu al patrulea corp 
de armată japonez sub comanda lui Nodzu. Armatele japo- 
neze reunite încep marşul înainte şi la 31 Iulie bat pe Ruși 
la Yangtşu, unde generalul rus contele Keller e omorit. 

La mijlocul lunei lui Julie mareşalul Oyama ia comanda 
supremă şi porneşte cu corpurile de armată ale lui Kuroki, 
Oku şi Nodzu la Liaojung, unde se află Kuropatkin cu car- 
tierul său general. 

Intw'aceea la Port-Arthur amiralul rus Makaroff caută să 
spargă cercul de fier al flotei japoneze, dar e respins şi 
vasul amiral Petro-Pawlosk sare în aer. La 10 August flota 
rusă din Port-Arthur e nimicită şi amiralul Witthoft e o- 
morit. La 14 August Komura bate escadra rusă dela Vladi- 
vostol:. 

Pe la finitul lunei lui August începe bătălia uriaşă dela 
Liaojang. Kuroki împresoară pe Ruşi trecând pe malul drept 
al râului Taitşio. La 4 Septemvrie Kuropatkin e bătut pe 
toată linia. Ruşii se retrag. 

La 2 Octomvwrie Kuropatkin dă un ordin de zi şi anunţă 
lumii că va luă ofensiva şi va nimici pe japonezi. Intre 
7—10 Octomvrie Ruşii sunt din nou bătuți la Şak-ho. La 19 
Octomvrie Ruşii îşi fac cartierele de iarnă. 

La Noemvrie Japonezii încep asediul Porthului Artur. La 
28 Noomvrie ei atacă colina de 203 metrii şi peste două zile 
o iau cu asalt. La 14 Decemvrie moare generalul rus Kon- 
dratenko, zdrobit de bombele japoneze. 

La 1 Januarie 1905, generalul rus Stoessel anunţă, că 
vreă să capituleze şi la 13 Ianuarie Japonezii intră în Port- 
Arthur. 

In Manciuria generalul rus Grippenberg o straşnic bătut 
la Hun-ho şi la 28 Ianuarie Ruşii evacuează Sandepu. 

La 26 Fevruarie Ruşii sunt bătuţi la Wanfulin-Kontulkin, 
de unde ei se retrag la Mukden. Aici Japonezii, îi atacă şi 
se încinge cea mai groaznică luptă din câte s'au înregi trat 
până acum în istorie. Ruşii sunt iară-şi bătuţi, Kuropatkin 
e destituit ; în locul lui vine Liniewici. 

De aci încolo toată speranța Ruşilor e în flota baltică, 
dar şi aceasta o cumplit distrusă în strâmtoarea maritimă 
Tşuşima. 

La tinitul lunei Iulie Japonezii ocupă insula Sahalin şi se 
prepară să ocupe şi Wladivostolul. 

Intre acestea Preşedintele Statelor-unite din America, d-l 
Roosevelt intervine între cei doi puternici duşmani și are 
norocul să reuşească a face pe japonezi să se mulţumească 
cu condiţii uşoare, așă că pacea s'a putut încheea, pentru 
binele ambelor popoare în particular şi al omenirii în general. 

Cu toate acestea diu condițiuni rezultă, că Japonezii şi-au 
ajuns scopul. Au cucerit ce le trebuia pentru ca existenţa 
lor naţională să nu mai fie ameninţată din partea R 

Au pus mâna pe Coreea, pe Port-Artur, Dalni, Liao-Tung 
şi jumătate din insula Sachalin. Ruşii au fost loviți în inimă, 
în ceeace priveşte ieşirea la marea liberă. Pe lângă aceasta 
Ruşii şi-au pierdut cu totul prestigiul în Extremul Orient, 
ceeace e şi mai dureros pentru ei. Ziarele ruseşti spun, că 
Rusia nu mai are ce căută în Extremul Orient şi trebuie 
să-şi întoarcă atenţiunea numai spre Europa. Rusia vrea să 
câştige în Europa cea pierdut în Asia. Cine poate să cu- 
noască minunile viitorului ?.... 
C. C. Pop.-Tașcă. 
——— SS TIP 


n 


G eiea Săptămânii. "O 


Sărbătorirea luării Griviței. 


La 30 August s'a oficiat o slujbă religioasă (Te-Demn) la bise- 
ricile din ţară, pentru serbarea însemnatului fapt al luării redu- 
tei Griviței de către oștenii noştri la 1877. In urma ordinului mi- 
nisterului de războiu s'a ţinut în faţa soldaţilor cuvântări asu- 
pra însemnătăţii zilei de 30 August 1877 pentru neamul românesc. 


Ziar românesc în Basarebia, 

Fruntaşii români din Basarabia au subscris la Chişinău (ca- 
pitala provinciei) suma de 30.000 ruble, pentru înfiinţarea unei 
tipografii şi a unei gazete românești. Ei au înaintat ministerului 
de interne rusesc o petiție, prin care cer autorizarea legală. 

Suntem foarte veseli de această hotărâre a fraţilor români, de 
a lucră prin tipar pentru luminarea păturii țărănești și pentru 
întărirea simțământului naţional şi le dorim din toată inima is- 
bândă deplină. 


Reuniunea Senerală a învăţătorilor din Bucovina. 

In numărul 37 al ziarului «Voința Poporului» din Cernăuţi se 
publică un raport asupra unei adunări ce s'a ţinut la 14 August 
de către învățătorii români din Bucovina. Din acest raport se vede 
că s'a constituit o asociaţie generală a conducătorilor şcoalelor 
românești din această provincie. In acea şedinţă s'au mai discutat 
statutele viitoarei reuniuni şi s'au pus bazele pentru tipărirea 
unui jurnal «Şcoala» ca organ al ci. Domnul Cavaler Titus Onciul 
a donat reuniunii o bibliotecă preţuită la 8.000 lei şi o poliţă în 
valoare de 2.000 lei. 

Gruparea învăşătorilor bucovineni constituie de sigur un fapt 
foarte insemnat cultural și de aceea o salutăm cu bucurie; fapta 
d-lui Onciu, care a făcut aceă prețioasă donaţie, merită toată 
lauda. 


Un premiu pentru tradiţii populare despre Ștefan-cel-Mare. 


Cu prilejul serbărilor din Sibiu s'a dat un premiu de 300 co- 
roane (coroana = 1,05 lei) de către «Asociaţia pentru literatura şi 
cultura română» d-lui Teodor A. Bogdan, învăţător în Bistriţa, 

Transilvania, pentru cartea sa: Ştefan cel-Mare, tradiţii, legende, 
balade, colinde, culese din gura poporului. Trimitem felicitările 
noastre invăţătorului premiat şi-i urăm și alte izbânzi. 


Un parastas pentru doctorul Davila. 


La 27 August s'a făcut la Mânăstirea Cozia un parastas pentru 
pomenirea doctorului Davila, care a luptat mult pentru propă- 
şirea Azilului Elena Doamna. Au fost de faţă: domnişoara Zoe 
Grand, directoare, corpul didactie şi elevele Azilului, cari au pe- 
trecut vacanţa la mânăstire. Răspunsurile au fost date de fru- 
mosul cor condus de d-na Eugenia Petrescu, maestră de cânt 
la școala profesională. 


inchiderea expoziţiei dela Sibiu, 


La 1 Septemvrie s'a închis expoziţia românească din Sibiu. 
In total, ea a fost deschisă timp de 25 de zile. 


Laude aduse armatei noastre. 


Intr'o gazetă din Berlin, un general german publicăjun articol 
cu privire la puterea armată a ţării românești. Generalul recu- 
noaște că deşi populaţia ţării e mică, ridica totuşi în vreme de răz- 
boiu 240.000—300.000 de soldaţi cu 420 de tunuri. Cu asemenea oştire, 
care ştie bine mânui armele, România poate să fie pentru ori- 
care stat un tovarăș preţios de arme. Belgia și Olanda, mai zice 
scriitorul, stau mai prejos decât România în privinţa armatei. 
E măgulitor pentru noi că și străinii laudă iubita noastră armată. 


Ivire: holerel în Europa. 

Holera, această boală cumplită, s'a ivit în câteva oraşe din- 
tr'unele ţări învecinate ca: Austro-Ungaria și Rusia. Ba unii 
mai spun că s'a arătat şi prin Germania. Un doctor neamţ pu- 
blică că ar fi găsit leacul împotriva acestei molime îngrozitoare. 
Ar îi un praf ucigător ai germanilor ei. Ce bine ne-ar păreă, dacă 
ar fi adevărat! 


intârirea Macedoniei cu trupe turcești. 

Şuri sosite din Macedonia ne spun că s'au trimis acolo vre-o 
10—12 batalioane de soldaţi turci, ca să împiedice pe viitor orice 
turburări și vărsări de sânge ale bandelor grecești, cari trec 
prin foc și sabie pe blânzii noștri fraţi aromâni din acea pro- 
vincie. 

Alte trupe şi-au luat drumul spre graniţa bulgărească, rechi- 
ziţionând în drumul lor căi, catâri şi căruţe. Nu cumva miroase 
a praf de puşcă? 


Cutremur Sroanzic de pâmânt în Italia. 

Un cutremur groaznic de pământ a dărâmat sau a scufundat 
casele din mai multe sate şi oraşe ale provinciei Calabria din 
sudul Italiei. Sub ruine s'au îngropat mii și mii de oameni. Cei 
rămași în viaţă ratăcesc printre dărâmături: flămânzi, goi, fără 
de adăpost. Li s'a trimis peste 1 milion de lei ca ajutor, din 
toate părţile Italiei. Insuşi M. S. Regele acelei ţări a fost la 
faţa locului, încurajând pe nenorociţi cu vorba şi cu fapta. 

Ziarul «Universul» din Capitală a deschis o listă de subscripţie 
pentru nenorociţii calabrezi. 

Revolte în Sudul Ruslei. 

Nu i-a ajuns Rusiei războiul cu Japonia şi turburările dela 
Petresburg şi din Polonia. Alte revolte s'au ivit acum în pro- 
vincia Caucazia, din partea de miazăzi a împărăției rusești. 

Tàtarii umblă pe uliţe cu steagul verde al proorocului lor şi 
ucid fără de milă pe creştini și le nimicese casele şi avutul. 
Creștinii se apără şi ei cum pot răspunzând tot cu săbiile și 

uștile. 

5 tă oraşul Bacu, numărul celor uciși se urcă la mai multe mii. 
Orașul este în flăcări, iar populaţia moare de foame. 

Tarul a dat poruncă aspră, ca să se înăbușe turburările. Totuşi 
revoluţia se întinde dealungul râului Volga. Noui revolte au is- 
bucnit acum în urmă și la Tiflis. Ce va mai fi, Doamne fereşte! 


CGret. 


Domnul M. Viădescu, Ministrul Cultelor și al Instrucțiunii publice, a 
donat Cassei Şcoalelor următoarele cărţi: 
690 exemplare «Noţiuni de Zoologie» pentru șc. secund. inferioare 


1290 e «Noţiuni de Geolog. şi Miner.» « € a 
34 « «Noţiuni de Zoolog. şi Botanică» pentru cl. I secund. 
37 < «Noţiuni de Zoolog. şi Botanică» « a JUL a 
2051 


Aceste cărți s'au distribuit şcoalelor secundare din țară. 


+ 
* * 


La şcoala Ortodoxă de Fete <Sânta Elena», Bulevardul Neatârnări 
No 57, sunt 8 burse vacante în secţiunile de «Țesătorie şi Tricotaj», 
Inscrierile au început lu 20 August. 


Cum împedicăm ca untul să nu devie prea moale. — De multe 
ori observăm, vara cu deosebire, că untul ne ese prea moale, 
aşă că transportul lui devine foarte greu. Cauza poate fi nutrețul 
ce dăm vacilor sau modul de preparare a untului. Astfel untul dela 
vacile, ce sunt nutrite vara numai cu nutreţ verde, va fi tot- 
deauna mai moale Se recomandă deci a le mai da şi ceva fân 
sau chiar şi numai pae pe lângă nutreţul verde. Tot asemenea 
vom procedă când le nutrim cu turte de sămânță de in, cânepă, 
rapiţă etc., în care caz el devine uleios chiar. Un bun mijloc 
pentru a face ca untul să ne easă mai vârtos este: ca smântâna, 
din care batem untul, să o frecăm cât se poate de tare și apoi 
să o încălzim până la temperatura la care se acrește. Tot asemenea 
va rămâneă untul mai tare dacă scoatem apa din el prin lră- 
Eille ceeace putem face mai uşor dacă îl răcim cât se poate 

e tare. 


` MEA A. 


— De calul mâncat de ovăz, nu te apropià. 

Bibliografii. 


Au apărut în editura librăriei C. Sfetea, str. Lipscani No. 9%, 
București, cărțile de Aritmetică şi Geometrie pentru toate 
clasele urbane şi diviziile rurale, lucrate cu noua ortografie, de 
d-nii: Petre Dulfu, profesor de Pedagogie la Azilul Elena 
Doamna (secţia normală) şi la şcoala Normală a Societăţii pentru 
Invăţătura Poporului Român ; C. Georgescu, profesor de Mate- 
matică și Inspector al Invățământului normal şi primar 
din țară şi Ioan Ghiaţă, Institutor la şcoala primară a So- 
cielăţii pentru Invăţătura Poporului Român. 

Aceste cărți, prin felul cum sunt întocmite, ușurează foarte 
mult pe Învățător în predare şi pe elevi în pricepere. Ele se 
vând cu preţurile următoare: 


1 Ceă pentru clasa l-a urbană. . . . . .50 de bani 
2) » » » Iba Debt e > 
3) » » » Hla Pee. DOS a» 
4) » » » IV-a ap E a o » 


5) Ceà pentru divizia l-a rurală. ..... 
6) » » » H-a » (anul I—II). 70 » » 
7) » » » l-a » (anul 1—1l).80 » » 


POȘTA REDACŢIEI 


— D-lui I. Izvoranu, învăţător. — Nu se ştie nimic până acum 

— D-lui M. Teodorescu, învaţător. — Nu s'a luat nici o hotărâre. De 
sigur însă, că trebuie să se ia cât mai curând. 

— D-lui N. Veoveanu, Romula. -- Abonamentul la «Revista generală a 
învățământului» este de: 4 lei pentru învăţători; 6 lei pentru institu- 
tori și 10 lei pentru orice alte persoane. Cine doreşte a se abonă, să se 
adreseze d-lui Petre Gârboviceanu, str. Sf. Ecaterina 2, București. 

— D-lui Simion Muşetescu, învăţ. Olanu Argeş. — Sunteţi achitat pe 
anul VII cu chit. 12.301, iar pe anul curent al VIII-lea cu chit. 15.690. 

— D-lui 1. D. Vrăbiescu, advocat, Târgovişte. — Idem pe anul curent 
al VIII-lea cu chit. 15.964. 

— D-lui N. G. Stefănescu, Goicea Mare, Dolj.— Adresaţi-vă Magazinu- 
lui la «Toate sezoanele», Calea Victoriei, sau D. Petrescu, piața Sfântu 
Anton. Vă mai puteţi adresă și Casei Luca Niculescu, Calea Moșilor. 


Glume. 


Risipeanu şi cu Beţivescu ședeau de vorbă la 
cafenea. 

— Nevastă-mea e tare sgârcită, ziceă Risipeanu; 
mă ţine de rău şi pentru apa pe care o beau. 

— Vezi drăcie! răspunde Beţivescu, a mea mă 
ține de rău tocmai pentru că nu vreau să beau apă. 
POPP PP ap pp pa a N RP pag ap 

STEAUA 

Societatea «Steaua» ar? de scop a lucră pentru 
întinderea învăţăturii în popor, prin tipărirea și 
răspândirea de scrieri şi publicaţii morale, pa- 
triotice și de folos practic, şi pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendințe 
contrarii statului şi ideii naţionale române. 

Cotizaţia este de cel puţin do: lei pe an, iar pentru învăţători 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Preşedintele Academiei Ro- 
mâne.— Vice-preşedinte, Sava Somănescti, mare proprielar, fost senator.— 
Administrator şi casier, Spiru ©. Haret, fost Ministru, profesor uni. 
versitar. — Secretar, Const. Banu, profesor secundar, fost inspector gce- 
lar. — Membrii: Petre Gârboviceanu, fost Administrator al Casei Sf. 
Biserici Aulocefale Ortodoxe Române, profesor la Seminarul Central 
şt director al Şc. Normale a Societăţi: peniru învățătura poporului 
român; |. Dimitrescu Procopie, fost senator, fost Primar al Capitalei; M. 
Vlidescp, Ministru, profesor universitar; Cristu S. Negoescu, admini- 
atrator al Casei Şcoalelor, profesor secundar; Dim. Cecropid, înstilutor.— 
Cenzori, Const. Alimineşteanu, inginer de mine; Preotul econom Const, 
Ionescu, profesor secundar; Const. Alexandrescu, institutor, 


Membrii înscrişi și cotisațiuni plătite (urmare). 


Ghiţă I. Predoiu (Câmpulung), 2 lei; Dim. Stanciu (Câmpulung), 2 
lei; N. Gârbăceanu (Câmpulung), 2 lei; P. Fântânaru, profesor (Iași), 
12 lei; C Botez (Iaşi), 4 lei; S. Mândrescu, profesor (Iaşi), 2 lei; M, 
Tilinschi, profesor (Iaşi), 2 lei; A. D. Atanasiu, profesor (Iași), 2 lei; 
Gr. Bârsan, profesor (lași), 2 lei; H. Mezelli, director (lași), 4 lei; N 
Muzicescu, profesor (laşi), 2 lei; I. Constantinescu, profesor (Iaşi), i; 
lei; Gh. Ciolac, profesor (Iaşi), 6 lei; D. Cădere, profesor (laşi), 5 leu, 
Valentin Bude, ‘profesor (Iași, 2 lei; Eugen Petit, avocat (Iași), 2 le 
Const. C. Albuleţ (Buzău), 2 lei; Maria C. Albuleţ (Buzău), 1 leu; Marin 
M. Rădulescu (Buzău), 1 leu; Marica B Sassu (Puzău), 1 leu; I Teodo- 
rescu, învăţător (Cocargeaua), 1 leu; Dan Iordănescu, învăţător (Stel 
nica), 1 leu; Safta Iordănescu, învăţătoare (Stelnica), 1 leu; Petru Eug 
Stoica, institutor (Galaţi). 2 lei; Vasile V. Dobreanu (Bacău), 2 lei; Di 
mitrie P Harvat (Bacău), 1 leu; V. Cioflec (Bacău), 2 lei; I. Alex. Lam- 
b rior (Bacău), 1 leu; Pr. Gh. Gruia (Bacău), 1 leu; Ioan Iscu (Bacâu), 

leu; D. Mihăilescu (Bacău), 1 leu: C. Bobârnac (Bacău), 1 leu: C. Sol- 
uz (Bacău), 1 leu; Ana Soltuz (Bacău), 1 leu; Mesu Pravet (Bacău), 1 
teu; loan Lupescu (Bacău), 1 leu; C. S. Teodorescu (Bacău), 1 leu; C. 
IDamian (Bacău), 50 de bani; loan Mironescu (Bacău), 50 bani; N. Ne- 
delea (Bacău , 1 leu; G. Senchea (g Bacău), 1 leu; C. Nadejde (g. Bacău), 
1 leu; Ioan Gr. Manoliu (g. Bacău), 1 leu; N. A. Cârjă (g. Bacâu),l leu; 
N. I. Palade (g. Bacău), 1 leu; Şief. N. Juncu (g. Bacău), 1 leu; Gh. 
Rusu (g. Bacău), 1 leu; Ioan P. Angelescu (g. Bacău), 1 leu; Roman N., 
pensionar (Bacău), 4 lei; I. Grigoriu, institutor (Bacău), 2 lei; N. I. Bi- 
biri, institutor (Bacău), 2 lei; Preotul Gruia (Bacău), 2 lei. 

Numărul membrilor înscrişi cu începerea anului 1905 şi până în pre- 
zent este de 889; iar  eniturile societăţii, tot în acest timp, sunt de 
2.531 lei şi 30 de bani 


(Va urmă în numărul viitor). 

THE BANK OF ROUMANIA, LIMITED 


Capital Lire sterline 300.000 deplin 
vărsat. Sediul Londra. Sucursala Bu- 


cureşști. 

Comitetul central: la Londra 
Lachlan Machintosh Rate, a 
0. T. Goschen a po a a = 
Vicontele Duncannon .. . e 
E.W. Ul. Barry. ....- » 
Robert Hamilton Lang. . = 
Demetre de Frank.. .. Viena 
ESNAVIILO e Paris 
Ad. Vernes. ...... = 


f C. A. Stolz 


LE. E. Goodwin. 
Censori : Ioan Kalinderu, Demetru 
Ioan Ghika şi Arthur Green. 


Directori : 


Sediul social: 
Londra 7 Creat Winchester street. 
Sucureala: București, Piaţa sf. Gheor- 
ghe. 


AVEM 6 SCGALA GRTGDGXĂ 
SANTA ELENA 


Bulevardul Neatârnărei, 75 
cu internat şi externat 
I Şcoală snperioarăde educaţie şi menaj. 

Limbile Franceză, Germană vor- 
bite, muzică, pictură, pian, croitorie 
de familie. Bucătărie, cultura gânda- 
cilor şi borangicului. 

II. Croitorie practică. Se învaţă croi- 
toria în 3 ani. Se lucrează rochii bine 
şi eftin cu o singură probă. 

IH. Țesătorie. Lână, bumbac, mătase, 
ştofe de haine şi tot felul de pânzeturi 
şi uniforme pentru şcoli. 

IV. Tricotaj. Flanele, îuste,jambiere, 
ciorapi de lână şi bumbac. 

Se primeşte lână pentru dărăcit, 
făcut caere şi tors. 

Se primeşte gogoşi pentru tras 
borangicul cu maşini sistematice. 

Fondatorul şcoalei, 

Preotul Iconom, E. IONESCU. 


Cel mai mare și vast magazin şi singurul care vinde eftin. 
Dilnic sosesc Incălțăminte Negre şi Colori, pentru Bărbaţi, Dame şi Copii 
din propria noastră Fabrică, lucrate de uoi. 


Preţuri corente la Ghete de Bărbaţi: 
de Vax cu Elastic sau Şireturi Lei 10.95, 11.95, 12 95, 13.95. 


» » » Nasturi > 12.95, 13.95, 14.95 15.95. 
» Lack cu Elastic sau Şireturi » 12.95, 13.95, 14.95. 
» » » Nasturi > 13.95, 14.95, 15.95. 
» Chevreau cu Elastic > 12.95, 13.95, 14.95 
» D >» Nasturi 13.95, 14.95, 15.95. 


la Ghete de Dame: 
10.95, 12.95, 13.95. 


Preţuri corente 
de Chevreau negre cu Şireturi Lei 


> » » ə Botoni > 11.95, 1295, 13.95, 14.95, 15.95. 
» » Colori » 2» » 12.95, 13.95, 14.95, 15.95. 

» Gems cu Nasturi şi Şireturi > 7.95, 8.95, 9.95. 

Pantofi de Chuvreau albi decoltați» 5.95, 6.95. 

Idem cu Şireluri gi Nasturi » 6.9b, 7.95, 895. 

Idem de Lack diferite forme » 5.95, 6.95, 7,95, 8.95, 9.95. 


Rayon de Lingerie pentru Dame şi Bărbaţi cu prețuri fabulos de eftine. 
În tot deauna se găsesc mari cantități de mănuși Glacė, Albe, Colori, 
şi Negre pentru Dame Lei 2.50. i , 


a Bărbaţi » 2.95. 50, 
Rupându-se la încercare, se dă altă [cupon de reducţie pentru cititorii Albinei. 
pereche. 


Magasin la toate Sezoanele, Calea 
Victoriei No. 27, alături de Poliţia 
Capitalei, Bucuresci. 


Cititorii revistei vor avé un scăgămint de 
W/, din preţurile însemnate, presentând 
cuponul. 


DETE „ce Se 


Inst. de Arte Grafice Carol G6bl S-sor I. St. Rasidescu, Str. Doamnei 16.—14.171. 

